Baziliko de la Sankta Koro (Parizo)

La baziliko de la Sankta Koro (franclingve Basilique du Sacré-Cœur) estas romkatolika baziliko kaj populara monumento de Parizo dediĉita al la Sankta Koro. Ĝi troviĝas en la 18-a arondismento, sur la supro de la monteto Montmartre, tio estas sur la plej alta loko de la franca ĉefurbo.

 Historio 
La ideo konstrui preĝejon dediĉitan al la Sankta Koro aperis en Francio post la Franca-Prusa Milito de 1870. La arkitekto Paul Abadie desegnis la bazilikon post konkurso kontraŭ 77 aliaj arkitektistoj. Sed li mortis iomete post la eko de la konstruo, kaj tiu ĉi estis do daŭrigita de aliaj artistoj. La konstruado ekis en 1875 kaj finis nur en 1914 : la konsekrada ceremonio estis prokrastita ĝis la fino de la Unua mondmilito.

 Stilo 
La ĝenerala stilo estas klare romia-bizanca, precipe pro la tipa kupolo. Sed multaj elementoj de la baziliko estas fakte influitaj de francaj naciistaj temoj : la portiko ekzemple entenas ĉevalajn statuojn de Johana de Arko aŭ Ludoviko la 9-a, ambaŭ en bronzo. La baziliko plie entenas ĝardenon, cele al meditado, kun fontano. La supro de la kupolo estas alirebla por la turistoj : tie ili povas ĝui spektindan vidaĵon de Parizo, direkte al sudo. La monumento estas malfermita ĉiutage de 6:30 a.m. ĝis 10:30 p.m.

 Notoj 

 Vidu ankaŭ 
  Funikularo de Montmartre

 Eksteraj ligiloj 

 Oficiala TTT-ejo (france kaj angle)
 Historio de la baziliko 

Kategorio:Monumentoj de Parizo
Kategorio:Bazilikoj en Francio
Parizo
Kategorio:Kristanaj preĝejoj en Parizo
Kategorio:Montmartre
Kategorio:Konstruaĵoj en la 18-a arondismento de Parizo